Source: http://www.legex.ro/Legea-31-1996-8726.aspx
Timestamp: 2020-02-17 18:55:14+00:00

Document:
Legea 31/1996 | Legislatie gratuita
Legea 31 1996 modificat de Legea 187 2012
Legea 31 1996 in legatura cu Legea 628 2002
Articolul 6 din actul Legea 31 1996 modificat de Legea 171 2001
Legea 31 1996 in legatura cu Decizia 98 2001
Legea 31 1996 in vigoare prin articolul 1 din actul OUG 295 2000
Legea 31 1996 in legatura cu Decizia 15 2000
Legea 31 1996 in legatura cu articolul 1 din actul Ordin 296 1999
Legea 31 1996 in legatura cu articolul 1 din actul Ordin 297 1999
Legea 31 1996 abrogat de OUG 23 1999
Articolul 2 din actul Legea 31 1996 in legatura cu articolul 3 din actul Ordin 36 1999
Articolul 10 din actul Legea 31 1996 abrogat de articolul 6 din actul OUG 7 1998
Articolul 10 din actul Legea 31 1996 modificat de articolul 4 din actul OUG 3 1997
Legea 31 1996 promulgat de Decretul 86 1996
LEGE Nr. 31 din 6 mai 1996
Prin prezenta lege se instituie monopolul de stat asupra unor activitati economice.
Prin monopol de stat, in sensul prezentei legi, se intelege dreptul statului de a stabili regimul de acces al agentilor economici cu capital de stat si privat, inclusiv producatori individuali, dupa caz, la activitatile economice constituind monopol de stat si conditiile de exercitare a acestora.
a) fabricarea si comercializarea armamentului, munitiilor si explozibililor;
b) producerea si comercializarea stupefiantelor si a medicamentelor care contin substante stupefiante;
c) extractia, producerea si prelucrarea in scopuri industriale a metalelor pretioase si a pietrelor pretioase;
d) producerea si emisiunea de marci postale si timbre fiscale;
e) fabricarea si importul, in vederea comercializarii in conditii de calitate, a alcoolului si a bauturilor spirtoase distilate;
f) fabricarea si importul, in vederea comercializarii in conditii de calitate, a produselor din tutun si a hartiei pentru tigarete;
g) organizarea si exploatarea sistemelor de joc cu miza, directe sau disimulate;
h) organizarea si exploatarea pronosticurilor sportive.
Nu constituie monopol de stat fabricarea bauturilor alcoolice in gospodariile personale pentru consum propriu.
Administrarea si exploatarea monopolurilor de stat
Administrarea monopolurilor de stat prevazute la art. 2 se face de catre Ministerul Finantelor. Exploatarea activitatilor constituind monopol de stat se face de catre agentii economici cu capital de stat si privat, inclusiv de catre producatorii individuali, dupa caz, pe baza de licente eliberate de Ministerul Finantelor, cu avizul ministerului de resort sau al Bancii Nationale a Romaniei in cazul metalelor pretioase si al pietrelor pretioase.
Licenta reprezinta o autorizare acordata de stat pentru o perioada determinata, in baza careia o persoana fizica sau juridica poate sa produca, sa prelucreze ori sa comercializeze, in cantitatea solicitata si de o anumita calitate, un anume produs sau serviciu, care face obiectul monopolului de stat, in schimbul unui tarif de licenta.
Nivelul tarifului de licenta se stabileste de catre Guvern anual sau pe o perioada determinata in functie de obiectul monopolului de stat, de cantitatea si calitatea produselor fabricate ori comercializate sub licenta.
Titularii licentelor au obligatia sa respecte conditiile din licenta referitoare la exploatarea activitatii pentru care a fost acordata si la plata tarifului de licenta; sumele percepute se varsa la bugetul de stat sau la bugetele locale, dupa caz, in vederea acoperirii cheltuielilor materiale si de capital necesare administrarii monopolurilor de stat.
Licenta poate fi acordata cetatenilor romani sau persoanelor juridice cu capital de stat si privat, inmatriculate in Romania.
Licenta este nominala si se elibereaza pentru locurile solicitate de catre cei in cauza si in care se desfasoara activitatea pentru care este acordata. Ea nu poate fi cedata direct sau indirect.
Comitetul Olimpic Roman beneficiaza de licenta, prin efectul prezentei legi, pentru activitatile proprii prevazute la art. 2 lit g) si h).
Nu se acorda licenta persoanelor care au fost condamnate pentru infractiuni de coruptie, delapidare, escrocherie, furt, fals, infractiuni la regimul armelor de foc si al munitiilor, la regimul stupefiantelor, precum si celor condamnate pentru savarsirea infractiunii prevazute la art. 13 alin. 1, daca nu a operat reabilitarea.
Fac exceptie de la aceste prevederi cultivatorii de tutun.
Este interzis agentilor economici care intermediaza, depoziteaza sau desfac produse ce fac obiectul monopolului de stat sa se aprovizioneze de la alti producatori sau importatori decat cei autorizati prin licenta in conditiile stabilite prin aceasta.
Prevederile prezentei legi se aplica si comercializarii produselor din import si exportului produselor care constituie monopol de stat potrivit art. 2.
Preturile si controlul activitatii de monopol de stat
Preturile si tarifele maximale la produsele si serviciile ce intra in sfera monopolului de stat sunt supravegheate de Guvern, cu avizul Oficiului Concurentei.
Infractiuni, contraventii si sanctiuni
Controlul respectarii regimului legal al activitatilor din domeniul monopolului de stat se exercita de catre organele de specialitate ale Ministerului Finantelor.
Ministerele de resort si, dupa caz, autoritatile publice interesate vor comunica, la solicitarea Ministerului Finantelor, lista cu specialistii agreati pentru activitatile ce intra in sfera monopolului de stat, in vederea exercitarii controlului prevazut la alin. 1.
Nerespectarea dispozitiilor prezentei legi sau a conditiilor prevazute in licenta atrage raspunderea penala, contraventionala sau administrativa, dupa caz. In licenta sunt prevazute cazurile de suspendare sau de retragere a acesteia.
Desfasurarea fara licenta a oricareia dintre activitatile rezervate monopolului de stat, prevazute la art. 2 lit. a), b), c), d) si g), constituie infractiune si se pedepseste cu inchisoare de la 6 luni la 4 ani sau cu amenda.
Desfasurarea fara licenta a oricareia dintre activitatile prevazute la art. 2 lit. e), f) si h) constituie contraventie si se sanctioneaza cu amenda intre 500.000 lei si 3.000.000 lei.
Bunurile si valorile care au servit la savarsirea sau care rezulta din exercitarea activitatilor ilicite prevazute la alin. 1 se confisca.
Bunurile si valorile care au servit la savarsirea sau care rezulta din exercitarea activitatilor ilicite prevazute la alin. 2 se confisca in vederea valorificarii sau distrugerii, dupa caz.
Cheltuielile ocazionate cu confiscarea, valorificarea si/sau distrugerea bunurilor care au servit la savarsirea sau care au rezultat din exercitarea activitatilor ilicite vor fi justificate si deduse din sumele obtinute ca urmare a valorificarii bunurilor respective si se vor reporta de la un an la altul.
Constituie contraventie comercializarea, in afara conditiilor stabilite prin licenta ori la preturi sau tarife peste cele maximale, a produselor care fac obiectul monopolului de stat si se sanctioneaza cu amenda de la 100.000 lei la 1.500.000 lei. Dispozitiile privind reglementarea contraventiilor din prezenta lege se completeaza cu prevederile Legii nr. 32/1968 privind stabilirea si sanctionarea contraventiilor, cu exceptia art. 25-27.
Renuntarea la licenta atrage obligatia titularului de a plati tariful de licenta pe trimestrul in curs.
In situatia in care licenta a fost suspendata sau retrasa se poate acorda celui care exploata monopolul de stat dreptul de a lichida stocul de produse existente la data suspendarii sau retragerii licentei.
Persoanele care la data intrarii in vigoare a prezentei legi exercita o activitate dintre cele mentionate la art. 2 vor trebui sa solicite licente corespunzatoare in termen de 90 de zile de la data intrarii in vigoare a legii. In caz contrar, daca cererea le va fi respinsa, acestora li se vor aplica dispozitiile art. 15 alin. 2.
Prezenta lege intra in vigoare la 6 luni de la publicarea ei in Monitorul Oficial al Romaniei.
In termen de 90 de zile de la publicarea legii in Monitorul Oficial al Romaniei, Guvernul va stabili, prin hotarari, pentru fiecare activitate sau bun in parte ce constituie monopol de stat, conditiile de desfasurare a activitatii, continutul, cadrul general, modul de acordare a licentelor, precum si alte elemente specifice.
Aceasta lege a fost adoptata in sedinta comuna a Camerei Deputatilor si Senatului din 17 aprilie 1996, cu respectarea prevederilor art. 74 alin (1) si ale art. 76 alin. (2) din Constitutia Romaniei.
COMENTARII la Legea 31/1996
Momentan nu exista niciun comentariu la Legea 31 din 1996
Alte acte pe aceeaşi temă cu Legea 31/1996
Legea 628 2002
privind respingerea Ordonantei de urgenta a Guvernului nr. 23/1999 pentru abrogarea Legii nr. 31/1996 privind regimul monopolului de stat
pentru modificarea si completarea unor prevederi ale Legii nr. 31/1996 privind regimul monopolului de stat
Decizia 98 2001
referitoare la obiectia de neconstitutionalitate a "Legii privind respingerea Ordonantei de urgenta a Guvernului nr. 23/1999 pentru abrogarea Legii nr. 31/1996 privind regimul monopolului de stat"
Decizia 15 2000
referitoare la exceptia de neconstitutionalitate a Ordonantei de urgenta a Guvernului nr. 23/1999 pentru abrogarea Legii nr. 31/1996 privind regimul monopolului de stat
Ordin 296 1999
pentru modificarea Ordinului ministrului industriei si comertului nr. 36C/1999 privind regimul de export si import al marfurilor
Ordin 297 1999
Ordin 36 1999
privind regimul de export si import al marfurilor

References: Articolul 6
 articolul 1
 articolul 1
 articolul 1

Articolul 2
 articolul 3

Articolul 10
 articolul 6

Articolul 10
 articolul 4